ኮሚሽነር ሙሉወርቅ፡ ብዙሕ ምቹእ ነገራት ኣሎ። እቲ ዝደንጎየ ነገር እቲ ምርጫ ንዘሳልጥ ኮሚሽን ዝመርሑ ኣካላት ምሻም እዩ ነይሩ። ዝተረፈ መሓውር ካልኦት ኣገደስቲ ስራሕቲ ክሰርሕ ጸኒሑ'ዩ። ከምቲ ዝፍለጥ ኣብ ሞንጎ ፖለቲካዊ ውድባት ምትእምማን ዘድልዮም ነገራት ምፍታሕ ከምኡ'ውን ንክትትል ዘመችኡ መገዲታት ምድላውን ሕትመት ኣገደስቲ ወረቓቕቲ ምውጋንን ክተርፈና እዩ። ቅድም ኢሉ'ውን ምርጫ ይካየድ ስለ ዝነበረ፡ እዚ ሓድሽ ነገር ኣይኮነን፤ ብደረጃ ክልል ምክያዱ እንተዘይኮይኑ ፍልልይ የብሉን። ቢቢሲ፡ ኣብቲ ዝተኻየደ ሽመት ኣባላት ኮሚሽን፡ ኣባል ካቢኔ መንግስቲ ትግራይ ዝኾነት ሰብ ኣባል እቲ ኮሚሽን ኮይና'ላ ብዝብል፡ ንሻራውነት እቲ ኮሚሽን ዝምልከት ሕቶ ይለዓል ኣሎ። እዚ ርኢይቶ ንዓኻ ቅቡል ድዩ?
